text:
Autori: Alessandro di Pauli, Tommaso Pecile. Regia: Di Pauli, Pecile, Marcuzzi. Durata: 14. Lingua: Friulano. Jenfri i finaliscj rivâts ae seconde edizion dal Roma Web Fest, il prin dedicât aes seriis su Internet, ai 28 di Setembar passât, a jerin ancje lôr: i fantats di ‘Felici ma furlans’, la serie televisive sul “Homo furlanus”. Uniche serie tv in lenghe minoritarie su lis 104 in gare de Italie e dal forest. I nestri no àn vincût (prin premi a “Milano Underground”), ma a son rivâts prins tal vôt dal public: 1.371 like. I autôrs a àn puartât a Rome il cuint episodi che al siere la prime stagjon. Teme de puntade: il rapuart cul bevi. “Beviìno une robe?” e met in sene la tradizionâl bale aziendâl fate in “a furlan way” e zirade li de Ostarie da Pozzo a Udin (le cjatais su www.felicimafurlans.it/stagione1). Cemût ise lade ator pal Maxxi di Rome, là che si è davuelte la premiazion finâl? «Al è stât un acet une vore bon» al conte Tommaso Pecile «ducj a vignivin a cirî i “furlans”. La partecipazion dal public e l’interès dai coleghis al è stât pardabon grant». A jessi plasût tant: «Il progjet locâl, territoriâl, che nol è stât un limit ma un pont di fuarce» al conte Pecile «e la buine cualitât de produzion. E a son stâts ancje incuriosîts de nestre maniere di finanziament dal progjet». ‘Felici ma furlans’ al à sotignût in buine part i siei costs di produzion cui biliets dai spetacui teatrâi leâts ae serie tv. «Dopo di Rome, po, al è come se al fos partît un gnûf interès» al continue Pecile «e cumò in teatri a tachin a rivâ ancje i zovins che prime nus cjalavin dome su YouTube». Daspò de prime stagjon, in Mai, cul contribût dal Arlef, e je vignude fûr la seconde: 6 episodis, cheste volte plui luncs (20 minûts) e disvilupâts intune uniche storie. Par cui che al vûl viodi dal vîf lis gnovis proiezions di ‘Felici ma furlans’, e fâsi ancje une cjacarade cui autôrs, al pues là a Bertiûl ai 14 di Novembar, a Maian ai 15, a Cjampfuarmit ai 21, a Forgjarie ai 22, a Rivis Darcjan ai 28 e a Murùs ai 29. ❚
Natascia Gargano
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


c: text/html

text:
Deflùs minim vitâl, dulà sêstu? Legambiente le à batude di stâ sul chivalì, daspò de racolte dai dâts de iniziative “Caravane des Alps” che di tant timp in ca e fâs i pulçs ae politiche ambientaliste de mont. Dî che la fotografie che e salte fûr e met in pinsîr, al è pôc: cirche otante chilometris di jets sut in Cjargne, par colpe di un disfrutament dai cors di aghe che il Comitât pe tutele des aghis dal Tiliment al declare disastrôs. Doi a son i teritoris alpins plui in dificoltât e che a patissin di plui cheste situazion: la Cjargne juste apont, e un toc de Val Cjanâl. Lis presis de aghe – al spieghe Franceschino Barazzutti dal Comitât – a son bielzà setante, e no je finide. Al è stât fat un progjet che al previôt di fâ sù trê centralinis sul riul Cjarsò, tal Cjanâl di Incjaroi, o sei te zone di Paulâr, che cussì e varà bondance di corint ma e larà dilunc a vê pocje aghe pai siei acuedots.
LIS COLPIS DE POLITICHE_ La colpe, simpri daûr dai ambientaliscj, e sarès propite de politiche che prime no à limitât lis concessions, e daspò e à ancje “dismenteade” la spine vierte. Nissune imputazion a lis zontis Illy e Tondo ma al implant burocratic dal palaç di Triest, che di almancul cuindis agns in ca al da fûr concessions cun masse facilitât. «A mancjin simpri lis valutazions coretis sui dams ambientâi che lis oparis a puedin procurâ» a disin chei di Legambiente. Par cirî di ripaiâ lis popolazions che, no cate la lôr volontât, a àn di fâ di mancul dai flums a front dal sfrutament idroeletric, tal 1962 – in gracie de leç 959 dal 27 di Dicembar 1953 – e je stade creade la Federazion dai Bacins Imbrifers Montans, par rapresentâ a nivel istituzionâl lis problematichis dai Consorzis Bim. In Friûl a son cuatri i Bim: chel de Drau, chel de Livence, chel de Plâf e chel dal Tiliment, che a cirin di ripaiâ i dams e a fasin paiâ une soretasse aes concessionariis che a disfrutin la aghe. Chest impuart si lu dopre intal cjamp des oparis publichis. Ma par Legambiente nol baste. Propit par sconzurâ che lis centralinis idroeletrics a fasedin restâ i flums cence aghe cun grues problemis no dome pe flore e pe faune ma ancje pal aspiet gjeologjic e climatic, e je stade promovude une leç pal “deflùs minim vitâl”, che al previôt di lassâ tai flums e tai riui une cierte cuantitât di aghe. E alore dulà isal il probleme? «Dome che nissun al controle, e nissun al rispiete chest limit».
Tiziano Gualtieri
TERITORI. Cjargne cence aghe............
Deflùs minim vitâl, dulà sêstu? Legambiente le à batude di stâ sul chivalì, daspò de racolte dai dâts de iniziative “Caravane des Alps” che di tant timp in ca e fâs i pulçs ae politiche ambientaliste de mont. Dî che la fotografie che e salte fûr e met in pinsîr, al è pôc: cirche otante chilometris di jets sut in Cjargne, par colpe di un disfrutament dai cors di aghe che il Comitât pe tutele des aghis dal Tiliment al declare disastrôs. Doi a son i teritoris alpins plui in dificoltât e che a patissin di plui cheste situazion: la Cjargne juste apont, e un toc de Val Cjanâl. Lis presis de aghe – al spieghe Franceschino Barazzutti dal Comitât – a son bielzà setante, e no je finide. Al è stât fat un progjet che al previôt di fâ sù trê centralinis sul riul Cjarsò, tal Cjanâl di Incjaroi, o sei te zone di Paulâr, che cussì e varà bondance di corint ma e larà dilunc a vê pocje aghe pai siei acuedots.

robotstxt: allowed

filter: keep


text:
2006
AcjadimentsModifiche
In FriûlModifiche
- Fevrâr - Giorgio di Centa, che al sta a Trep di Cjargne al vinç dôs medais di aur: chê de stafete 4x10 km (ai 19 di Fevrâr, insieme cun Fulvio Valbusa, Cristian Zorzi e Pietro Piller Cottrer) e chê de 50 chilometris di font (ai 25 di Fevrâr, ultime zornade des Olimpiadis). Fieste in Cjargne
- 26-27 di Fevrâr – Referendum pal passaç di Cint, Pramaiôr, Gruâr e Tei al Friûl-Vignesie Julie. Vinç pardut il sì, ma dome a Cint si rive al quorum
- 22 di Març - Lis Acuilis FVG di Pontebe, scuadre di hockey su glaç a vincin il campionât di A2 ae seconde partecipazion: la scuadre e jere nassude daspò des Universiadis dal 2003
9-10 di Avrîl: elezions: inte provincie di Udin al vinç al prin turni Marzi di Strassolt, rapresentant dal centri-drete; inte provincie di Gurize al vinç il centri-çampe cun Enrico Gherghetta, al balotaç. A Pordenon al torne a jessi elet sindic Sergio Bolzonello, sostignût dal centri-çampe.
- 6 di Mai – a scomencin lis rievocazions dal taramot dal 1976
- 3 di Lui – il comitât vît dal Ministeri de Agriculture al aprove il gnûf non dal Tocai: al sarà “Friulano”. Dal 1 di Avrîl dal 2007 il non Tocai al podarà vignî doprât dome pal vin dolç ongjarês
- 14-17 di Setembar – Si ten la XII edizion di Friuli DOC
- 16 di Otubar – al mûr a dome 23 agns Jonathan Tabotta, buiês, ex campion di ciclo cross
- 4 di Otubar – Chiara Cainero, di Udin, e vinç la Cope dal Mont di skeet (tîr cu la sclope)
Ator pal montModifiche
- 9 di Lui - Le scuadre taliane di balon a Berlin in te finâl cuintri le France, e vinç pe cuarte volte,il titul mondiâl.
- 30 di Dicembar - Saddam Hussein, za ditatôr dal Iraq, al ven justiziât: al ven picjât di matine a dore.
NassûtsModifiche
MuartsModifiche
In FriûlModifiche
- 23 di Zenâr - Amedeo Giacomini, poete (n. 1939)
- 30 di Avrîl – Elio Bartolini, un dai plui impuartants leterâts dal Friûl (n. 1922)
- 28 di Otubar – Al mûr a 84 agns l'architet di Spilimberc Gianni Avon, nassût ai 29 di Mai dal 1922
Atôr pal montModifiche
- 15 di Setembar - Oriana Fallaci, scritore taliane
- 12 di Novembar - Mario Merola, atôr talian
- 23 di Novembar - Philippe Noiret, atôr francês
- 10 di Dicembar - Augusto Pinochet, gjenerâl cilen
- 26 di Dicembar - Gerald Ford, politic statunitens
- 30 di Dicembar - Saddam Hussein, politic irachen


text:
Continuitât assistenziâl (Vuardie mediche)
Tant che che citât dal Acuardi Coletîf Nazionâl pe Dissipline dai Rapuarts cui Miedis di Medisine Gjenerâl*, par garantî la continuitât assistenziâl par dut l’arc de zornade e par ducj i dîs de setemane, lis Aziendis a organizin lis ativitâts sanitariis par sigurâ la realizazion des prestazions assistenziâls teritoriâls che no si puedin rimandâ, daûr di chestis modalitâts:
• dîs di vore: des 20.00 aes 8.00 de dì dopo;
• prefestîf (sabide o altris prefestîfs): des 10.00 di chê zornade aes 8.00 de dì dopo;
• dîs festîfs: des 8.00 aes 8.00 de dì dopo.
Il servizi al è indreçât a dute la popolazion residente sul teritori aziendâl e al è realizât di miedis convenzionâts, daûr des modalitâts citadis dal Acuardi. Chel miedi (Vuardie mediche) al interven dal moment su domande direte dal assistût o daûr clamade dal 118. Intal esercizi dal so compit di continuitât assistenziâl il miedi al à facoltât di:
• proponi eventuâi ricovars ospedalîrs;torne sù
• erogâ certificazions di malatie (par un massim di trê dîs);
• fâ prescrizions farmaceutichis par une terapie a curt tiermin.
Dute la ativitât de Vuardie Mediche si fâs in racuardi cu lis struturis aziendâls di riferiment e cul Miedi di fiducie dal assistût.
* Acuardi Coletîf Nazionâl pe Dissipline dai Rapuarts cui Miedis di Medisine Gjenerâl ai sens dal art. 8 dal D. Lgjs. N. 502 dal 1992 e modificazions sucessivis e integrazions”, art.62 – Criteris gjenerâi.
Vuardie mediche – Distret de Cjargne
torne sù
Vuardie mediche – Distret dal Glemonàs, Val Cjanâl e Cjanâl dal Fier
torne sù
Vuardie Mediche - Distret dal Sandenelin
torne sù
Vuardie Mediche - Distret dal Codroipin
torne sù
ultime modificazion:
May 15, 2018
torne sù


text:
In graciis di cierts components apassionâts video amadôrs, si è rindude pussibile la trasposizion des tradizions e de storie dal passât che a tornin a vivi a mieç di filmâts. O podìn vivi par esempli la vite paisane e contadine di un timp cu lis video cassetis “CAMMINANDO INSIEME” dal 1990, trente agns di vite di un paîs, tant che Pasian di Prât, contâts a mieç des vicendis dal so Plevan, e “LUSIGNIS E STELIS” dal 1996, une union tra musiche e imagjins che a contin i sintiments e la vite di un timp, dominade de spontaneitât des danzis dal Grup Folcloristic. Usancis e costums invezit a cjapin vite intal video “CHEL GRIMÂL DI SEDA NERA” dal 1993 che al cjape dentri une siore colezion di cjartulinis de epoche.
Un vêr e propri film al è ce che il public al pues rimirâ intes dôs videocassetis de “LIS STAGJONS DE SPERANCE”, distribuidis a mieç dal cuotidian Messaggero Veneto tal 1999, li che e ven riproponude la vite furlane di un timp in Friûl, tal alternâsi des stagjons. A mieç di bai, poesiis, cjants e musichis si riproponin i rîts e lis tradizions che a segnin l’an: dal impiament dal pignarûl, a lis scampagnadis sui prâts “Il Lunis di Pasche”, de “barcjute di Sant Zuan”, ai rituâi in ocasion des fiestis di Pasche o di Nadâl. Al scrîf Silvano Bertossi inte presentazion: “la conte dal video e piture il Friûl, chel che si esprim cun moments coletîfs di gjonde e serenitât peâts aes stagjons e ae nature in pâs cun se stesse e cu la anime de int (….) lis tradizions e la storie dal passât a vivin ancje a mieç dal folclôr che al è bon di creâ fuartis emozions. Emozions vivis, spieli di une civiltât di un popul che al scuen fâ di dut par mantignî la sô identitât.” Di chest video al è stât realizât ancje un CD cu la colone sonore.
1990 – Camminando insieme – Videofolk P. di P. – Videocassetta
1993 – Chel Grimal di seda nera – Videofolk P. di P. – Videocassetta
1996 – Lusignis e stelis – Videofolk P. di P. – Videocassetta
1998 – Lis Stagjons de Sperance – Gr. Folcloristico Pasian di Prato – Messaggero Veneto Videocassetta
2005 – Strade de cros – Videofolk P.d.P.
2005 – Voi di Sisile – Gr. Folcloristico Pasian di Prato
2009- Ben Tornade Primevere – Gr.Folcloristico Pasian di Prato
Altre partecipazioni…
2006 – Tesaur dal Folclor – AGFF – Regia di Giorgio Miani


text:
11 agosto 2007
Ce fiestone li di Renzo
Grande fieste îr di sere a Tumieç li di Renzo.
Tancj amîs, biele atmosfere e buine cusine!
Se cualchi papavar al vignìs fûr dai palaçons e al stes un tic di plui cu la int, nol varès dubis su cui che al varès di vuidâ la Regjon cul prossin an. Sperìn che chest Avost al puart un tic di sintiment te coce di plui di cualchidun.
Îr tante int a Tumieç e à mostrât che se al dipendès dal popul, lis sieltis a saressin za fatis.
Grazie Renzo e une bussade a Sonia!
Tancj amîs, biele atmosfere e buine cusine!
Se cualchi papavar al vignìs fûr dai palaçons e al stes un tic di plui cu la int, nol varès dubis su cui che al varès di vuidâ la Regjon cul prossin an. Sperìn che chest Avost al puart un tic di sintiment te coce di plui di cualchidun.
Îr tante int a Tumieç e à mostrât che se al dipendès dal popul, lis sieltis a saressin za fatis.
Grazie Renzo e une bussade a Sonia!
Nessun commento:
Iscriviti a: Commenti sul post (Atom)


text:
Ogni sabide a lis 11, orari argjentin: sintonizaitsi cheste sabide!
09 luglio 2009
Benvignude furlanie
Vuê us segnali la trasmission Benvignude furlanie sugjeride di bande di Marco "El lobo" di Rosario in Argjentine. E va in onde ancje su Internet: fracait chi.
Ogni sabide a lis 11, orari argjentin: sintonizaitsi cheste sabide!
Ogni sabide a lis 11, orari argjentin: sintonizaitsi cheste sabide!
Buine scolte e mandi a ducj i Furlans ator pal mont.
Nessun commento:
Iscriviti a: Commenti sul post (Atom)


text:
11 agosto 2007
Pascat Gjambar a Cjaurià
Un salût e tancj compliments ai fantats de associazion Pascat Day che cu la tratorie di Vico a inmanein la fieste dai Gjambars (si tache martars ai 14 di Avost). Chest an a son ancje biei grups di musiche furlane che a sunin. Mi sa che si viodìn là jù.
O met in evidence chestis 2 datis:
vinars ai 17
Lino Straulino/Loris Vescovo (duo acustic)
Barbariga Funky Band (funky-soul)
sabide ai 18
Jo no kognos (folk-rock furlan)
General musashi (southern rock/blues de Slovenie)
e nol mancjarà il sangrie party!
Altris informazions sul sît de associazion Pascat Day
Nessun commento:
Iscriviti a: Commenti sul post (Atom)


text:
De personalitât di Bobby Sands, de sô vite, de sô militance e plui in detai de sô permanence te preson di Maze, là che al è muart ae fin di un siopar de fam lunc e tragjic, a àn vût scrit in tancj di lôr e si pues dî la stesse robe in cont de cuistion irlandese e dal conflit te Irlande dal Nord. Cundut achel, no mancjin lis ocasions par tornâ a cjapâ sù chei temis e al è ancjemò alc di contâ o di tornâ a contâ. Lu conferme ad in plen il libri metût adun l’an passât di Riccardo Michelucci, che in graciis di cjapitui divulgatîfs sintetics e siôrs di dâts e di une selezion di scrits gjavâts fûr dal diari di Bobby Sands e dai siei articui saltâts fûr sul gjornâl “An Phoblacht – Republican News”, al rive a dâ sodisfazion sedi ae dibisugne di cognossince di cui che al sa pôc o nuie di chei argoments che al interès di cui che impen al cognòs bielzà chê storie, ma al vûl tornâ a lei alc.
R. Michelucci (cur.), Bobby Sands. Un’utopia irlandese, Clichy, Firenze, 2017
di Marco Stolfo


text:
Sei fiabe illustrate di autori e disegnatori diversi scelte fra quelle già pubblicate grazie al progetto annuale della Città di Gemona. Riviste nella grafia e inserite in un comodo cofanetto arricchito dal cd con le storie raccontate e musicate: una collana da portare sempre con se!
Dettagli
2014 Collana: confezione di 6 libretti con cd – pp. 50 cad.
Città di Gemona, Sportello sovracomunale per la lingua friulana del Gemonese
ARLeF Agenzia Regionale per la Lingua Friulana
Coordinamento editoriale, revisione linguistica e della grafia: Linda Picco
Tipografia: Menini Spilimbergo
– Per il cd
Produzione: Informazion Furlane, Radio Onde Furlane, Musiche Furlane Fuarte
Curato da: Pauli Cantarut
Voce: Barbara Minen
Musiche: per La storie dal Scheletri, R.esistence in Dub; per Gnesute cuintriaiar Francis and the Phantoms; per La famee dai surisins e il trenut di len Arbe Garbe; per Mariutine e i omenuts dal timp Silvia Michelotti; per Un cjalderon di flabis Prorastar; per Pilux al scuvierç il fier Ulisse e i Ciclopi
Montaggio: Francesca Lionetti
Progetto realizzato col contributo finanziario dell’ARLeF
Distribuzione: Città di Gemona
Lucia Londero
Mariflabis
Scarica PDF
Sîs flabis ilustradis di autôrs e di dissegnadôrs diferents sielzudis fra chês jessudis dal progjet anuâl curât de Citât di Glemone. Riviodudis te grafie e metudis adun intune biele confezion inricjide di un cd cu lis storiis contadis e musicadis: une golaine di puartâsi simpri ator!
Detais
2014 Golaine: confezion di 6 libruts cun cd – pp. 50
Citât di Glemone, Sportel sorecomunâl pe lenghe furlane dal Glemonàs
ARLeF Agjenzie pe Lenghe Furlane
Coordenament editoriâl, revision linguistiche e de grafie: Linda Picco
Tipografie: Menini Spilimberc
– Pal cd
Produzion: Informazion Furlane, Radio Onde Furlane, Musiche Furlane Fuarte
Curât di: Pauli Cantarut
Vôs: Barbara Minen
Musichis: par La storie dal Scheletri, R.esistence in Dub; par Gnesute cuintriaiar Francis and the Phantoms; par La famee dai surisins e il trenut di len Arbe Garbe; par Mariutine e i omenuts dal timp Silvia Michelotti; par Un cjalderon di flabis Prorastar; par Pilux al scuvierç il fier Ulisse e i Ciclopi
Montaç: Francesca Lionetti
Progjet realizât cul contribût finanziari de ARLeF
Distribuzion: Citât di Glemone
Lucia Londero
Mariflabis
Discjame PDF


text:
Ancje i parons a deventin sotans
Scancelâ la storie, i simbui, la rapresentance, e fintremai la stesse idee di Friûl: la tindince che si viôt e je simpri plui clare e frecuente, e un grum di events piçui e grancj tal ultin mês a sclarissin che l’aiar al sta cambiant. In piês. Lu dimostre, par esempli, il cantîr inviât dai Industriâi dal Venit e di chei dal Friûl-Vignesie Julie par lâ viers di une fusion e par fâ nassi la Confindustrie dal Nordest talian. Un pat di açâl par une “politiche di rilanç”, cul obietîf di «scjavaçâ i confins aministratîfs par coneti lis realtâts produtivis che za cumò a lavorin cun filieris interdipendentis e integradis». I doi presidents, Carraro e Bono, a colp a àn sclarît che “no je sigûr une scjalade venite ae associazion furlane”: ma il risi al è. Confindustrie Venit e rapresente 10 mil impresis e 250 mil impleâts cuintri lis 1200 impresis e i 60 mil dipendents di Triest, Gurize e Pordenon, là che Michelangelo Agrusti al à metût in pîts Confindustria Alto Adriatico, entitât che e met tal cjanton la Confindustrie di Udin, no masse convinte di deventâ sotane dai venits e cun di plui inte otiche di un disvilup dut orientât viers dal Puart di Triest.
◆ E je propit vere che no son plui ponts di riferiment. Une volte i parons a comandavin e i sotans a ubidivin, in cambi de protezion che i siôrs ur devin, intant che a viodevin di tutelâ i lôr interès: i sotans a vevin dome di gloti e meti inte sachete ce che a decidevin chei altris. Ma ce sucedial se ancje i parons a deventin sotans? Se il Leon di Vignesie al torne a scjafoiânus, i furlans si spietino che i sorestants ju difindin o che si inzenoglin? Al è chest che al sta capitant intune Regjon dulà che il Friûl al è daûr a deventâ dome une “espression gjeografiche”, nancje masse ben stabilide su chei stes sussidiaris che a vegnin adotâts intes scuelis. Nuie ce maraveâsi: no si sa plui nancje cuale bandiere che i zovins a varessin di doprâ par rifleti la lôr identitât. Pe direzion dai Scouts de Agesci, di fat, la bandiere de Regjon e va ben, la acuile di Beltram invezit e je “divisive”.
◆ La politiche dal turisim e je stade za indreçade viers dal Venit, cu la costituzion di un comprensori promozionâl dal Alt Adriatic; Finest e je za in man ai venits; Autovie ancje; la Agjenzie venite dai paiaments pe agriculture e gjestìs i contribûts pal setôr primari; e cumò i “boni et fideli furlani” àno di viodisi gafâ ancje la industrie creade intai agns di impresaris come Marco Fantoni (recuie)?
◆ La “Patrie” e crôt invezit inte braùre di jessi furlans, colaborâ cun ducj ma no vendisi a nissun. E par pandi cheste identitât, e cjatâsi cu la comunitât di letôrs, dai 20 di Lui o sarìn di gnûf ator pai paîs cu “La Patrie sot dal Tei”. O tachìn di Parteulis di Rude, ma o sarìn a torzeon ancje dongje di voaltris. Us spietìn, a dînus che ancje voaltris come nô no volês scancelâ il Friûl, ma piturâlu di gnove vite. ❚


text:
Sul sît www.folkest.com al è za l’invît ae edizion 2016, ma prime di cjalâ indevant, al è ben fâ un belanç de edizion 2015, sierade a Spilimberc cul conciert di musichis rinassimentâls di Angelo Branduardi. Andrea Del Favero dal 1979 al è il diretôr artistic di Folkest (la prime edizion a San Denêl si clamave Fieste di chenti).
Andrea, il calendari 2015 al è stât siôr di ospits (tra chescj Hevia, intervistât su la Patrie di Avost dal 2015, ndr): se tu vessis di ricuardâti une serade, cuale ti vegnie iniment par prime?
A part Hevia, come tu âs bielzâ dit, e sperant che nissun al vedi di ofindisi, mi vignarès di dîti Bella Ciao a San Vît dal Tiliment. Une riedizion a cinquante agns di distance dal spetacul che al à fat capî che la musiche popolâr e veve dut il dirit e lis potenzialitâts di jessi sunade intai teatris, no dome tes ariis des cjasis contadinis e tes fiestis di place.
––
Cemût ise cambiade la vuestre ativitât tai ultins agns (burocrazie, tais dai finanziaments…)?
Dal pont di viste de burocrazie le vin plui peloche, nuie ce dî. O scugnìn vê une persone che e fasi dome lis parts di burocrazie pai spetacui, pacs di cjartis par ca! Tais di finanziaments… pesants, al pont che o vin scugnût no rinovâ i contrats a personis che a lavoravin culì. Zovins, che al vûl dî ancje l’avignî de culture in Friûl… no ben…
––
La Regjon e à sielt di pontâ sui grancj events targâts “friuLIVEneziagiulia”, voaltris cemût le pensaiso?
Li o fevelìn di becins de promozion turistiche, no de culture; no cognòs avonde i numars par podê dâ un judizi, ancje se mi somee che une regjon dulà che ancjemò si vîf a misure di om e in fin dai conts l’ambient al è ancjemò in buinis condizions, forsit o varessin di pontâ di plui su tantis piçulis iniziativis par fâ cognossi dut ce che di biel o vin.
––
Ce edizion saraie chê di Folkest 2016?
Un teme impuartant, vignût fûr resonant su la prime vuere mondiâl e sul dì di vuê: Frontieris. E suntun Friûl che al varès di scjassâsi, di movisi par confrontâsi cu la Europe e il Mont. O corarìn sui confins de Europe, de Finlandie ae Pulie…
––
Tu sês organizadôr, ma prin di dut musicist professionist: “La Sedon Salvadie” e je stade tra lis primis formazions musicâls a pontâ su la musiche furlane e par furlan. Nus spieghistu cheste sielte?
La Sedon Salvadie e je stade la prime formazion musicâl furlane a proponi chel che si clamave folk-revival, cjapâ sù la musiche de tradizion (un cjant registrât di une femine, un bal imparât di un sunadôr di bessôl…) e tornâ a sunâle cun voie e intenzion gnove. Di une bande o vin cjapât sù dai vecjos dut ce che o podevin (cuntun metodi sientific), di chê altre o sin montâts suntun palc par proponi un spetacul…
––
Ce vuelial dî “musiche furlane” e “musiche par furlan” vuê?
Une mê constatazion un vore lineâr un pôcs di agns indaûr mi à tirât intor un “anateme”, dome parcè che o ai dite che e esist une musiche furlane (e al sarès il câs di studiâle prime di fevelânt) e una musiche par furlan (cjantade par furlan su schemis musicâi che a vegnin di altris lidrîs). Dut achì… In dì di vuê jo o continui a sunâ musiche furlane, a studiâle, e se mi capite a puartâle fûr dal Friûl. Ogni tant mi capite di scoltâ cualchi biel disc di musiche par furlan.
––
In Europe ce aiar tirial su la musiche tradizionâl?
No mâl, di sigûr e je plui rispietade che culì.
––
Chest an il Premi Folkest ae cariere al larà a Luigi Lai, il plui grant sunadôr di “launeddas” (strument tradizionâl de Sardegne, ndr) che al à puartât un strument milenari tai taetris di dut il mont!
Nol è un câs che il premi al sedi lât a lui, chest an. L’impuartant al è vê la fuarce di resisti ae globalizazion.
Cui puedial cjapâ sù il vuestri testemoni tra i zovins?
In chest moment no lu sai, o speri che al vegni fûr! ❚
________________________________________________
BIOGRAFIE
Andrea Del Favero al à tacât a sunâ tal 1982 cu La Sedon Salvadie, che tal 1986 e à publicât un LP che al à fat storie: Il gri e la moscje, cun Giulio Venier, Glauco Toniutti, Emma Montanari e Marisa Scuntaro e i miôr vecjos sunadôrs dal Friûl.
Dal ’88 al ’92 al sunât cui Current, insiemi cul sunadôr di pive (uillean pipes par inglês, cornamusa par talian, ndr) irlandese John McSherry, Silvio Orlandi ae ghironde e Lino Straulino e cui MOIA – music of the Italian Alps.
Tal ’90 La Sedon Salvadie e à publicât Salustri, tal ’93 Faliscjes, tal ’95 Stories, tal ’99 Strades di cjants, Cjantade di Nadâl tal 2001 e Il cîl da l’Irlande tal 2003, cun Bubola, Chieftains, Nuñez, Zitello…
Tal ’95 al è diretôr artistic di Canti Randagi, su lis cjançons di Fabrizio De Andrè (dulà che La Sedon Salvadie è a cjantât Cjant dal pastôr) e al à cjapât il premi Moret d’aur.
Tal 2001 al è jessût il libri Villotte e canti popolari del Friuli e, insieme cun Giulio Venier, la prime antologjie di regjistrazions origjinâls dal Friûl, Scric Bic Scarabic. Tal 2012 The river’s Dream Band – Sava Suite, progjet pe UNESCO cun Grollo e Marusic.
Al è diretôr artistic di Folkest de prime edizion de Fieste di chenti tal 1979 e al à vût sunât armoniche, liron o percussions in plui di trente discs. ❚
✒ Christian Romanini
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Par intervistâlu mi tocje clamâlu al telefon a Corniglia, in Ligurie. Thomas Colussa, furlan di Çumpite di Reane, al fâs il cogo a Milan, ma cumò al à di stâ dute la Istât li, puar!
◆ Al fâs il “chef personâl” par un impuartant avocat di Milan, e duncje al à di fâ l’Istât te vile di famee, su la Riviere Ligure.
◆ Un mistîr che si viodilu fâ dome al cine o nomenât sui gjornâi, e Thomas cemût isal rivât a fâlu? «Mê mari e à simpri vût ristorants, e duncje fin de etât di 7-8 agns o ai frecuentât une cusine, ma o vevi molât la scuele par tacâ a lavorâ cun gno pari di marangon. Dopo o ai decidût di finî il tierç an di scuele alberghiere al Civiform e o soi lât a vore tai ristorants» Daspò des primis esperiencis in Friûl al va in Sicilie e in Grecie, par tornâ a vore chenti, li di Bastianich «une esperience fondamentâl, li che o ai imparât pardabon la organizazion di un ristorant: ordin, pulizie, metodi». Dopo chel, Thomas al torne tal forest e pe prime volte al rêç lui la cusine in un ambient in Thailandie, cun 6 personis sot di lui. Dopo al va a Ibiza, e di li a Milan par 5-6 agns.
◆ E il mistîr di cogo personâl cemût isal rivât? «Par câs, dopo une stagjon a Madonna di Campiglio une vore impegnative li che o ai comandât in contemporani dôs cusinis di doi albiercs grancj. Ae fin o soi tornât a Milan scuintiât e mi à clamât un gno amì chef par proponimi chest lavôr. O ai fat 15 dîs di prove e vêmi ca. Al è un lavôr ben paiât che ti lasse tant timp par te.»
◆ Il ledrôs de medaie al è che nol è creatîf come chel di un ristorant «ma par cumò al va ben cussì, parcè che mi stoi impegnant in un altri progjet». Thomas, di fat, al si è butât sui social a fevelâ di cusine in un mût gnûf, ven a stai «in maniere sexy: dut chel che al sta ator dal fâ da mangjâ, ma contât in maniere picante.» Cumò il progjet lu à blocât il Covid (al veve di partî in Avrîl), ma «par cumò o fâs esperience fevelant devant di une telecjamare, e tignîsi pronts: intant lait a cirî l’hashtag sexychef». Cjaris letoris, cumò no stait a dî che chest articul no us à incuriosidis… ❚
Dree Venier


text:
#09 – La sole e uniche “La Uniche” no duar. Usgnot e zire tal jet e e fâs bataie ae ultin morôs fedêl che i reste: la insonie. La brame dal biel timp passât e je lade vie e cumò il suplent al è l’elisîr. Al è bon l’elisîr: cuant che lu bêf e e devente plui fuarte, sglonfe, zovine, [...]
Categorie: Gjenar neri
#08 – Albe Finâl Jo o volevi nome vivi la storie. Capî se ogni timp al puartave alc di diviers e so. I miei voi a continuin slusicant salvadis, ma o ai fermât za di bataiâ par gjavâmi fûr lis cjadenis che mi tegnin presonîr in cheste cret. l gno obietîf al jere stât vê il timp necessari par capî [...]
#02 – Albe ocitane La sentinele nus visave simpri a pene che une lûs blancje e comparive parsore de rie di bassis montagnis a orient di Tolose. E cussì il gno amant al leve vie par une galarie segrete che i vierzevi jo stesse. Dopo cent pas il gno amant al saltave fûr dal cjastiel e si pierdeve intal bosc. [...]
#20 – La mê pôre O ai une pôre, e je rivade une sere dal Bosc Neri, chel a pene fûr dal paîs di Lampac, dulà che o soi vignude a stâ za un an indaûr. O vevi sielzude la ultime cjase dal paîs, pardabon un bon afâr. O ai domandât a la agjente imobiliâr se chel bosc che si [...]
#19 – I’ll be watching you I ferâi a travanin i cisats de fumate. Francescje e strenç il volant sorepinsîr, un rideç i sbelete la muse biel che e pense ae serade cu lis amiis. Rivade cjase, e cîr lis clâfs te borsete, ma la man si bloche cuant che e viôt la rose sul tapêt fûr de puarte. Un [...]
#18 – Gusielis Cuant che il Creatôr al à fat lis pôris, al à di sigure metût al prin puest la pôre des gusielis! Intindintsi. Dutis lis pôris a fasin pôre. La pôre dal scûr, la pôre dal boborosso, la pôre de altece, o pûr chê dal vueit. Dutis legjitimis. Ma la pôre des gusielis e je la piês! Cui [...]
#14 – Daniela E je peade al termosifon, Daniela, e mi cjale di sot in sù cui soi grancj voi grîs. I cjavei neris a son deventâts blancs parsore des orelis e la sô piel e à cualchi grispe, aromai. Mi svicini par cjalâle miôr. O sint il so respirâ pesant. Il scotch che le fâs tasê al ten ancjemò, [...]
#06 La compagnie Il cjapitani Smith, cu la compagnie scanade, nol varès mai pensât a un altri atac nemì. Tu netavis vie cent cuntune bombe e a rivavin mil, tacant cence pôre, cun vecjos lancerochets e kalashnikov, montant bicicletis e motorins. Intrepits, inscuelâts fin di fruts inte fe tal unic diu e determinâts a parâ vie i forescj. L’avampost di [...]
#05 – Dentri di me Neri. Dut al è neri. Plui che un colôr, al è un sens. Il neri al sa di amâr te lenghe. Cjalt e penç te bocje, al sune di petroli tes orelis. Lis lagrimis neris a tornin plan planchin alì, dulà che a son nassudis, biel colant sot tal nuie font e scûr. Nol rivarès [...]
#03 – Il non di mê mari Al veve un savôr strani il lat di mê mari, cuant che, a pene nassût, i tiravi lis tetis. Al jere un savôr… ce maniere dî? Ben, sì, al saveve di pôre. Pôre che lis tetis a si suiassin prime de mê fam. I tremavin di pôre lis mans a mê mari, cuant [...]
Sabide stade o soi lât a balâ tal borc di Recoleta. Tal breâr o ai cognossût une fantate bielonone, ninine, cui cjavei neris e dute vistude di blanc. O sin stâts insiemi dute la sere e o vin fevelât une vore. Jê e faseve la mestre e si clamave Ulrike. Tal cricâ dal dì le ai puartade a cjase sô. [...]
#21 – Un don malandret La lûs ruane des boris de farie mi inlumine biel che o met il fol in vore. Par ogni sofletade, une lusorade signestre si pant tal ambient de farie e te mê muse barbude, prime di sfantâsi tal scûr de gnot. O sint un riduç trist, pervers, a dissegnâsi te mê muse biel che o [...]


text:
Se e je une robe che, tai ultins agns, e à caraterizât la azion politiche dal centridiestre statâl e locâl, e je stade la incapacitât di cjapâ in man cun coraç argoments che aromai a son fondamentâi par vinci lis campagnis eletorâls e guviernâ. Nol è un misteri di fat che dut ce che al trate, par fâ un esempli, di lavôr e di ambient al sedi pratichementri esclusive de çampe, di chê culturâl e di chê politiche. Il teme de autonomie e dal autonomisim nol fâs ecezion: nissun partît di centri diestre (la Leghe Nord e va in ogni câs considerade fûr dai schemis tradizionâi) al è mai rivât a fevelâ di minorancis e di autonomie cence colâ tes banalitâts o tai prejudizis. Il dât al è statâl: lis regjons autonomis (Val di Aoste, Trentin, Friûl Vignesie Julie, Sardegne, Sicilie) a son dutis guviernadis di zontis di centri çampe e chei partîts che, par esempli, a rapresentin lis minorancis linguistichis (Union Valdotaine, Sudtiroler Volkspartei) a àn aromai stabilmentri cjatât tal front progressist l’unic riferiment par podê vê un confront cualificât.
Al è deventât un element struturâl: come che si sint la peraule “autonomie”, “specialitât”, “minorance linguistiche”, il centri diestre al scjampe. Al è stât il centri çampe regjonâl, cuant che al jere vuidât di Riccardo Illy, a passâ une leç su la promozion de lenghe furlane. Sigurementri une norme che e podeve jessi perfezionade, ma di sigûr miôr di chê che a varessin passât i conseîrs che, in chê volte, a jerin tal centri diestre. E al è stât simpri il centri çampe a difindi chê leç dai atacs dal front moderât che, cuant che si fevele di chês robis achì, tant moderât propit nol è… Ancje la narazion de campagne eletorâl des passadis regjonâls e je stade avonde iluminante: de specialitât de nestre regjon e à fevelât cun enfasi la candidade dal centri çampe, invezit il president di prime, di centri diestre, e la sô coalizion a àn finît par concentrâsi suntune lungje liste di robis fatis (e magari no tant sintudis de popolazion), cence frontâ cun coraç l’aspiet plui “golôs” dal nestri jessi part di un Paîs ingredeât come la Italie.
Parcè che al sucêt cussì, al è un misteri che no si risolf cun facilitât. A son resons storichis e altris politichis: la gruesse presince di elements che a fasin riferiment ae diestre sociâl e nazionaliste, une idee di Stât che, fûr di ogni logjiche liberâl, al è eficient dome cuant che al è fuart e inlidrisât, un malintindût sens di internazionalitât che nus fâs crodi che al sedi miôr jentrâ in Europe omologâts a altris 60 milions di talians pluitost che cu la nestre reâl identitât. E pûr, autonomie e ricognossiment des minorancis a varessin di jessi un patrimoni scuasi gjenetic di un moviment che si definìs liberâl e popolâr. O rivi a dî di plui: la plui alte imagjin di un centri diestre moderni e varès di viodisi propit te esaltazion e te atenzion aes comunitâts che si auto organizin e che a definissin lis lôr prioritâts culturâls e educativis. Invezit, denant di un numar altissim di fameis che a sielzin l’insegnament dal furlan a scuele, il centri diestre regjonâl si ustine a no capî e a no cjapâsi a cûr chê che e je une vere bataie di libertât. E al finìs par preferî la sielte stataliste dal insegnament, che e va te direzion contrarie di chê liberâl, chê de sielte individuâl.
Cussì, ancje sul argoment plui “istituzionâl”: invezit di ricognossi e valorizâ la autonomie e la responsabilitât di comunitâts umanis che si ricognossin intune lenghe e intune storie comun, il centri diestre al spose ad implen un neu centralisim incomprensibil, cun epicentri Rome pal nivel statâl e Triest par chel locâl. Cui che al podarès slontanâsi di cheste omologazion e je la Leghe Nord che, dut câs, in chescj agns e à lavorât plui pe costruzion di un partît bon di scambiâ Milan a Rome, pluitost che a une reâl agregazion di fuarcis autonomistis. Vuê la vere domande e jê cemût superâ chescj fats. E chei che, come me, a son convints sostignidôrs dal centri diestre e tal stes timp a son sigûrs che chest al puedi convivi cuntune esperience autonomiste, a àn di cjatâ i struments par fâ un struc, che al semee dificil – ma dome al semee. La classe dirigjente dai partîts principâi si è formade soredut intun ambient un grum caraterizâts e influençâts dal dât statâl. Ancje i sistemis eletorâi di chê che si considere la Seconde Republiche a àn judât a slontanâ ancjemò di plui i politics dai lôr teritoris di riferiment. Il risultât al è che, in chestis cundizions, si è rot ogni leam cu lis tieris di origjin, l’autonomisim e ogni resonament sul so rinfuarciment al devente un ornament plui che une cjarte di zuiâ. La sperance, la uniche pussibile, e je che il grant savoltament che lis elezions a stan a man a man provocant (prime il “boom” di Grillo, daspò chel di Renzi) al puedi puartâ a une roture gjenerazionâl in grât di puartâ in piste oms e feminis bogns di rapresentâ il teritori e la sô specialitât. Che e je une specialitât linguistiche e culturâl, ancjemò prime che economiche e istituzionâl. ❚
Simone Bressan
Centri diestre e autonomisim............
Se e je une robe che, tai ultins agns, e à caraterizât la azion politiche dal centridiestre statâl e locâl, e je stade la incapacitât di cjapâ in man cun coraç argoments che aromai a son fondamentâi par vinci lis campagnis eletorâls e guviernâ. Nol è un misteri di fat che dut ce che al trate, par fâ un esempli, di lavôr e di ambient al sedi pratichementri esclusive de çampe, di chê culturâl e di chê politiche. Il teme de autonomie e dal autonomisim nol fâs ecezion: nissun partît di centri diestre (la Leghe Nord e va in ogni câs considerade fûr dai schemis tradizionâi) al è mai rivât a fevelâ di minorancis e di autonomie cence colâ tes banalitâts o tai prejudizis. Il dât al è statâl: lis regjons autonomis (Val di Aoste, Trentin, Friûl Vignesie Julie, Sardegne, Sicilie) a son dutis guviernadis di zontis di centri çampe e chei partîts che, par esempli, a rapresentin lis minorancis linguistichis (Union Valdotaine, Sudtiroler Volkspartei) a àn aromai stabilmentri cjatât tal front progressist l’unic riferiment par podê vê un confront cualificât.


text:
Sul numar passât de “Patrie” o vin publicade la letare di Marco De Agostini, segretari dal Mf, a Tondo e mi somee che par chel che al tocje la cuestion de lenghe, i vedi ben rispuindût Carli Pup. A mi invezit mi fâs gole une altre cuestion: chê dal disconzelament. Marco al dîs che e je stade une gruesse falope tirâsi fûr de bataie politiche par tancj ains, si che duncje i autonomiscj no àn podût jessi presints tes discussions in Regjon.
Cheste no je dute la veretât. Disìn pluitost che il Mf no è stât presint se no par cualchi “macacade” eletorâl. Ma si à di ricognossii il fat de autocritiche, che no je mai facile e che e je simpri sinonim
di coraç. Ven a stâi, anìn indenant e fasìn tesaur des peraulis e de buine volontât
dal Mf.
Ma puedie jessi avonde cheste dimostrazion di intents?
Partìn duncje di ce che al vûl dî “disconzelâ”: si tire fûr un alc che o vin metût te glacere par doprâlu. Se e je la paste dal pan, e vûl metude tal for par fâle jevâ, se al è un toc di cjar al va saurît, cuinçât e butât su la gridele o te padiele, in sumis, in ogni mût al va scjaldât e doprât. Se al reste li al va di mâl in pôc timp e soredut, no tu puedis tornâ a glaçâlu,
al va frait.
Se duncje al devente bon di gustâ, si à di parecjâ une taule e scomençâ a pensâ ai invidâts. Un partît, un moviment disglaçât no je robe di pôc o che si puedi gustâ di bessôi: al è come vê metût vie un vidiel, no une brusadule.
L’invît al va fat pardabon par prin a chei che no son restâts conzelâts in chei agns achì. Forsit no saran chei che plui a plasin, ma intant che il Mf al veve masse frêt, chei chi, comitâts, grups, gjornâi, ancje personis di bessolis, la bataie pal Friûl le àn puartade indenant, a àn mostrade la muse ancje se il “vecjo pari” no si cjatave plui li ator.
O crôt che in tancj a vedin nasât il profum de mignestre tirade fûr dal conzeladôr, cumò al è il moment dai invîts e tocje al paron di cjase spedî la letare. Cuntune avertence clare: dopo tant timp nol esist il dirit de primogjeniture, vuê al esist dome il Friûl e la bataie dal so popul pe autodeterminazion.
O voi plui indenant: o crôt che lis tesis, il program dal Mf, a sedin buinis ancjemò, tant a dimostrâ purtrop che lis condizions di sotanance dal Friûl no son cambiadis masse.
La taule si pues duncje prontâ, ma lis cjadreis a àn di jessi dutis compagnis e a cjâf de taule si sente il paron di cjase, ma dome par creance, no par dirit.
Nol è tant dificil, nol è che la famee e sedi une vore numerose. E pues cressi di sigûr, ma pal moment al sarès avonde almancul sentâsi e cerçâ se il plat disconzelât nol a pierdût sostance. ■
DREE VALCIC
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
25 maggio 2007
E cumò ti conti jo (vol. 2)
Vuê intun auditorium plenon di mamis e paris, fradis e sûrs, nonos e nonis, barbis e agnis, cusins e dut il rest dal parintât, al è stât presentât il secont volum dal progjet didatic "E cumò ti conti jo" dal asîl di Maian, flabis scritis dai fruts pai fruts.
La publicazion e je un progjet dal Istitût comprensîf di Maian e Forgjarie e e je finanziade de Provincie di Udin (LR 15/96).
O ringrazii il preside, lis mestris e i frutins che mi àn permetût di condividi cheste esperience cun lôr.
La publicazion e je un progjet dal Istitût comprensîf di Maian e Forgjarie e e je finanziade de Provincie di Udin (LR 15/96).
O ringrazii il preside, lis mestris e i frutins che mi àn permetût di condividi cheste esperience cun lôr.
Publicât di Christian Romanini aes 23:58
Nessun commento:
Iscriviti a: Commenti sul post (Atom)


text:
Showing 17–31 of 31 results
-
15,00 €
di LUSSIA DI UANIS Lussia di Uanis, scritore e artiste, cu la storie dal farc Bepopalon e dal farcut so nevôt nus ufrìs une…
-
12,00 €
di GEORGE ORWELL voltât par furlan / traduzione di LUCA DE CLARA Traduzion di un dai tescj plui famôs de leterature mondial, Animal Farm,…
-
14,00 €
di CARLO TOLAZZI Savê che No dome modon e je une frase che si pues lei cul istès significât sei tacant di çampe sei…
-
13,00 €
di FRANCESCA GREGORICCHIO 23 mostris intîrs e tocs di mostris par un Memory dut di zuiâ ancje cuntune ponte di pôre e cualchi sgrisul,…
-
13,00 €
di DEBORAH CRAPIZ e DORIANA ALESSIO Il Memory al è fat di doi macs di 19 tessaris (o cjartis), compagnis a dôs a dôs. Prin…
-
8,00 €
STORIUTIS DI OMS, DI ANIMÂI, DI PLANTIS E DI ALC ALTRI di GIANNI GREGORICCHIO Racuelte di sîs contis par fruts di 9-11 agns, che…
-
12,00 €
di LUCA DE CLARA Illustrazioni / Ilustrazions: FRANCESCA GREGORICCHIO Inge e Bach a stan cressint. Come ducj i piçui dal creât ancje lôr…
-
12,00 €
di LUCA DE CLARA Illustrazioni / Ilustrazions: FRANCESCA GREGORICCHIO Inge e Bach, i protagoniscj di chestis dodis storiutis, a son doi orsuts ninins…
-
10,00 €
di FRANCESCA GREGORICCHIO Cui no si è mai insumiât di fermâ il timp, podê svolâ su la Lune o rivâ a cjatâ di dulà…
-
6,00 €
di FRANCA MAINARDIS a cura di ANNA PELLEGRINO e DANIELA ZORZINI È primavera e non piove da mesi. Nel prato i fiori assetati chiedono a…
-
4,00 €
… E ALTRIS ZÛCS ENIGMISTICS a cura di ALESSANDRA KERSEVAN Un imprest didatic par imparà zuiant. Il prin numar al è pai fruts, il…
-
4,00 €
… E ALTRIS ZÛCS ENIGMISTICS a cura di ALESSANDRA KERSEVAN Un imprest didatic par imparà zuiant. Il prin numar al è pai fruts, il…
-
4,00 €
… E ALTRIS ZÛCS ENIGMISTICS a cura di / par cure di ALESSANDRA KERSEVAN e GIULIANO VELLISCIG Un imprest didatic par imparà zuiant. Il prin…
-
12,00 €
a cura di ALESSANDRA KERSEVAN La racuelte e je nassude come materiâl di leture in furlan par fantats/fantatis de scuele medie. Ma e je…
-
25,00 €
di ADRIAN CESCJE Un straordenari viaç reâl, storic e filosofic inte Grecie antighe e moderne. Al è il risultât di une esperience didatiche decenâl…


text:
GLESIE FURLANE A 50 AGNS DAL CONCILI VATICAN II10 di Otubar 2012
Glesi Furlane a 50 agns dal Concili Vatican II e propon trê incuintris par capî miôr chel grant Event de glesie e valutâlu midiant la strade e lesperience fate.
I incuintris a saran a Vençon in canoniche te sale Patriarcje Bertrant dopo il cjant dai Gjespui fat in domo as 3.00 dopo di misdì.
* Domenie 21 di otubar dal 2012
Relatôr, pre Dino Pezzetta:
Une mentalitât gnove: lis sperancis che il Concili al à puartât te glesie e tal mont”.
* Domenie 11 di novembar dal 2012
Relatôr, bons. Rinaldo Fabris:
“La Bibie consegnade a la int: une gnove maniere di intindi la peraule di Diu”.
* Domenie 9 di dicembar dal 2012
Relatôr, bons. Nicolino Borgo:
“Une pastorâl rinovade par vivi la fede in forme partecipade, eclesiâl”.
Chescj incuintris a proponin des riflessions sul Concili inte curnîs de nestre glesie locâl.


text:
Un moment di aur chel che a son daûr a vivi lis scuelis di Tumieç. Un lusôr che al fâs ben sperâ pal doman de Cjargne e no dome. Doi dai istitûts principâi de citadine, di fat, a stan metint adun percors e ufiertis formativis che a rivin a fa diplomâ fantats bielzà pronts pal mont dal lavôr, ma di chel lavôr che al à bisugne il teritori, ven a stâi il turisim e il mont dal len.
fevelant par esempli dal cors alberghîr dal linussio, nassût dîs agns fa in gracie di un grup di insegnants che a àn volût crodi al progjet, si è rivâts a numars impuartants: il 50% dai students che si diplomin al cors a cjatin lavôr prime di sîs mês, il 15% adiriture dopo doi mês de maturitât. Une scuele, chê tumiecine, che a son daûr a ricognossile tant che un “brand” in dute la regjon: al baste pensâ che i gnûfs iscrits a tachin a rivâ di Udin, de Culinâr, dal Venit.
In dîs agns di storie, il Linussio al à dât fûr cogos, camarîrs, bariscj di nivel, che si fasin valê in ristorants stelâts, hotel dai plui nomenâts, e bar di mode. In plui, cualchidun al à intindût continuâ il so percors di studi lant ae universitât, e ancje in chest câs fasint fevelâ di se.
il merit di ducj chei sucès al è naturalmentri dai insegnants, des colaborazions che la dirigjence scolastiche e je rivade a tiessi tai agns, dai rapuarts cul teritori e di un laboratori di cusine di avanvuardie, nancje a fâlu a pueste dedicât ae memorie di Gianni Cosetti, l’Ors di Cjargne, il cogo plui famôs che cheste tiere al vedi vût te sô storie.
dongje dal linussio, e je daûr a cressi une altre realtât di ecelence, il solari, dulà che tai ultins agns si à rivât a meti dongje un pâr di cors inovatîfs a nivel regjonâl e nazionâl. Il prin câs al è chel leât aes tecnologjiis dal len pes costruzions, une opzion che e je rivade a interpretâ une des tradizions imprenditoriâls plui fuartis de mont, riscuvierzint dut sot di une lûs moderne e utile ai gnûfs contescj imprenditoriâi. La sperimentazion metude adun dîs agns fa cumò e je stade ricognossude in maniere uficiâl dal Ministeri de Istruzion e cun di plui copiade di bande di altris scuelis dal arc alpin talian.
il solari al à rivât a sburtâ ancje suntun altri setôr, chel dal agroalimentâr, midiant dal cors Servizis pe Agriculture e pal Svilup rurâl, che al ponte a riscuvierzi e a valorizâ produzions agriculis dal teritori dismenteadis o pôc svilupadis. E, tal stes timp, dongje di un progjet agricul si zonte une gnove prospetive economiche, dant i struments ai students par rindi validis di un pont di viste economic chestis coltivazions, intune logjiche di filiere curte. Di resint, al è stât par esempli presentât un libri, La Carnia del Cibo, che al à rivât a no fâ dispierdi ricetis e storiis di prodots de Cjargne plui vere, de fertaie cul sclopit ae tale cu lis fricis e il siç, lis sopis e la panade. E po la Varhackara, i pendalons, il Saût, l’ont e i savôrs. Un libri definît dal professôr Enos Costantini, «fuartementri anti-american», parcè che al fâs scuvierzi culturis e aliments identitaris, preludi di une gnove «resistence alimentâr» che dome i zovins sot i vincj agns di chest teritori, ancjemò libars di pensâ cul lôr cjâf, a podaran puartâ indenant. ❚
✒ David Zanirato
Il moment di aur des scuelis cjargnelis............
Un moment di aur chel che a son daûr a vivi lis scuelis di Tumieç. Un lusôr che al fâs ben sperâ pal doman de Cjargne e no dome. Doi dai istitûts principâi de citadine, di fat, a stan metint adun percors e ufiertis formativis che a rivin a fa diplomâ fantats bielzà pronts pal mont dal lavôr, ma di chel lavôr che al à bisugne il teritori, ven a stâi il turisim e il mont dal len.


text:
O sin te stagjon de memorie. Ricuardâ al è un ben, se no al sarès segnâl che l’Alzheimer al cjamine inesorabil. Ma la memorie e à di judâ, se mai, a capî par no ripeti i fai dal passât, ma no par stussiâ radigos e inimiciziis e rusins. Par altri si sa che, pal plui, lis colpis no son mai dome di une bande sole. Tignî viertis feridis o cirî rivalsis nol zove a di nissun, anzit. Al è timp ormai di convivence pacjifiche, di rispiet des identitâts e diviersitâts, di intersgambis culturâi, economics, sociâi tra popui confinants.
Culì o riproponìn la testemonence di un om che al à vivût in prime persone lis disgraciis e lis tensions di une tiere martoriade par resons politichis, ideologjichis, culturâls e religjosis, e une riflession conclusive di pre Antoni.
pre Roman Michelotti
In chestis zornadis che ducj a fevelin e a scrivi sul esodo e su lis foibis, o sint la volontât di dî ancje jo la mê, parcè che al è just che no si dismentei ce che al è sucedût in chescj lûcs sul finî de vuere e ancje dopo, come che no si à di dismenteâ la volontât egoistiche di cualchidun che e à gambiât la vite e la storie di tantis personis che a vevin dome la colpe di jessi nassudis tun teritori di confin che al faseve gole a ducj, venezians, austriacs, talians, sclâfs, cravuats.
Nissun sa tropis voltis che di piçul e di zovin mi àn dât dal “bastart”, dal “fi di un che al è scjampât di cjase”, “fi di un che al è vignût a puartâ vie lavôr ai furlans”, “fi di un fassist che al jere miôr se i titins lu butavin te buse” e putrop a levin ancje su mê mari, che e veve sposât un “sclâf fassist”.
Ma forsit al è miôr che o conti alc de mê storie ingredeade, esemplâr, ancje se no uniche.
Lant a cirî des mês lidrîs. o ai cjatât il sfuei di congjedo dal pari di gno nono, Luis Slavec, vetrinari dai dragons di Franz Josef. Al è datât Pola 1909 e al è in todesc e in sclâf. O ai ancje une fotografie dal 1916 di so fi, gno nono Gjigji, militâr cu la divise di “feldwell”. Mê none mi contave che lu vevin mandât a combati in Galizie. Tornât cjase dopo de vuere, al veve cognossût mê none Jorga e si jerin maridâts come citadins talians. Ancje mê none e veve une storie complicade. I siei a vignivin de Ongjarie e a stavin ben di cjase. Un so barbe Jorgo al jere “pope”, cuntun incaric impuartant te gjerarchie eclesiastiche. Si son sistemâts a Fiume e gno nono, che al veve bon cjâf e al saveve sîs lenghis (talian, sclâf, todesc, rus e un pôc di francês), al cjate un puest di vore tal Ufici dal Dazi talian di Fiume. Dal 1928 il prefet di Fiume, par ordin di Mussolini, al ordene a ducj i dipendents de ministrazion di gambiâ il cognon e di sielzisi un non talian, se a vuelin mantignî il pagnut. E cussì a colp la mê famee e je passade di Slavec a Rosignoli. Une spiegazion si podarès cjatâle tal fat che i nonos, tal lôr dialet, a clamavin “slavec” il rusignûl e chel dal ufici anagrafe al à distrigade la cuistion a buinis. I miei nonos a Fiume a stavin ben, tune biele cjase cun tant di zardin, cun pae statâl, e no vevin nissune pice di gambiâ e tant mancul di trasferîsi in Friûl. Ma la storie e à vude une acelerade e tra il 1945 e il 1947 la situzion si è ribaltade. Jessi talians e vê lavorât pe aministrazion publiche taliane nol jere un bon titul. Si sintive di personis sparidis, di int fermade par resons politichis, e cussì gno nono dal 1947 al à molât dut e al è rivât “di ca”. La famee e je rivade pôc dopo, lassant a Fiume cjase, zardin, amîs, cognossincis e une buine part di cûr. Gno pari e mê none a fevelavin pôc di chei timps. Mi àn contât che, prime di partî, gno nono al à fat une buse tal zardin sot di un gran cocolâr e al à soterât la robe di famee, comprendût un biel gramofon che al jere la sô braure. Al sperave di tornâ dopo de “confusion” e cjatâ dut intat. Al è muart zovin dal 1959, a 63 agns. Jo i ‘nt vevi dome 4. No son tornâts plui nancje mê none Jorga, i miei barbis Iris (muarte a Bologne), Mery (muarte a Triest), Ruggero (muart a Turin), Aldo (muart a Udin). Gno pari, “Gjino il fiuman”, dipendent de SFE, Societât Furlane di Eletricitât, si jere maridât cun mê mari dal 1951. Al è deventât “talian” dal 1961, corante agns dopo so pari. A chest pont mi domandi: Cui soio jo? Ce colpe aio jo se mi soi cjatât in chescj gredeis e in chestis tragjediis? Probabilmentri no vevi di nassi a Udin e no vevi nancje di imparâ il furlan. Ma il Signôr al à volût cussì.
Giorgio Rosignoli,
Vice President
dal Consei Comunâl di Udin,
fi di un profugo gjulian e di une furlane
Il Signôr al vûl tantis robis, ma tantis, e stuartis, lis fasin i oms. Di ogni colôr e savôr. Sore dut cuant che a folpein il dirit sacrosant de int di vivi in pâs e si crodin parons juste pal fat che a son plui fuarts o prepotents. Lui si è cjatât tune situazion dramatiche e splendide. Dramatiche pal fat che al à scugnût, cence nissune colpe, supâsi i capricis, lis violencis, la disumanitât di chei altris, cjatantsi cence lidrîs e scugnint di un continui cirînt di gnovis, par sorevivi. Splendide parcè che al è dentri di se, come capitâl personâl e di trasmeti ai fîs, un vuluç di culturis, di lenghis, di sensibilitâts, di valôrs pescjâts ca e là fra i popui de vecje Europe. Nol podarà par mai jessi razist. E je stade celebrade di resint la “zornade dal ricuart”, cun polemichis fûr di puest e tante retoriche. Là che a fevelin chei che a varessin di tasê e a scuegnin tasê i unics che a podaressin fevelâ cun cognizion di cause. Par chel jo o soi vonde critic cun chestis ricorencis che a passin sul cjâf des vitimis. La storie dolorose de sô famee, e di tantis altris, nus fâs capî che la violence e parturìs violence, che il velen al reonç il velen, e che denant de storie nissun popul nol è in credit ma ducj in debit. I unics in credit, ma che no puedin scuedilu, a son chei sot tiere. Amare conclusion di une amare storie.
pre Antoni Beline
La Patrie dal Friûl n. 3 di Març 2007
IL FERÂL. Fi di “profugo gjulian”............
O sin te stagjon de memorie. Ricuardâ al è un ben, se no al sarès segnâl che l’Alzheimer al cjamine inesorabil. Ma la memorie e à di judâ, se mai, a capî par no ripeti i fai dal passât, ma no par stussiâ radigos e inimiciziis e rusins. Par altri si sa che, pal plui, lis colpis no son mai dome di une bande sole. Tignî viertis feridis o cirî rivalsis nol zove a di nissun, anzit. Al è timp ormai di convivence pacjifiche, di rispiet des identitâts e diviersitâts, di intersgambis culturâi, economics, sociâi tra popui confinants.


text:
COROT
Fermino Campagna,
un grant om di culture
Ai 17 di Jugn nus à lassâts Elci Fermino Campagna, un grant om di culture furlane. Di lui no vês let oparis leterariis: “il siôr Campagna” al jere titolâr de dite serigrafiche SELCA di Basilian.
Duncje chê culture furlane fate di lavôr, e di fevelâ la lenghe simpri ancje te ativitât, di tignî al Friûl, de solidarietât, ven a stai dâ une man a cui che i coventave. No rivìn a visâsi dutis chês voltis che o vin vût di fâ bandieris dal Friûl, maiutis o cjapieluts cun scritis
furlanis… ae fin no nus faseve paiâ: “al è pe Patrie, no stait a bacilâ!”, nus diseve.
Dute la Redazion da La Patrie dal Friûl e dute la nestre Clape di culture e je dongje ae sô femine Silvana, aes fiis Sindhu, Bindu, Indu, Manju, Renju cun Jerry, Roger, Enrico e Massimo.
Cungjò, Fermino.
COROT. Fermino Campagna, un grant om di culture............
COROT


text:
26 maggio 2007
Glesie Furlane e ricuarde pre Toni a Vençon
“La sielte di ricuardâlu a Vençon” nus sclarìs Glesie Furlane “si fonde su dôs motivazions: pre Toni Beline al jere nassût a Vençon e simpri a Vençon la nestre associazion e à la sede dai i siei incuitris che si fasin ogni mês”.
E cussì la associazion e à decidût di rindi omaç al grant predi furlanist propit tal paîs li che al jere nassût ai 11 di Fevrâr dal 1941 e che lu à viodût tantis voltis protagonist dai apontaments culturâi inmaneâts de associazion che e met adun predis e laics impegnâts tal puartâ la lenghe furlane ancje dentri dal mont de glesie.
La messe e sarà come che i plaseve a pre Toni: cjantade dal popul. Al intervignarà ancje il grup di cjantôrs di Guart, vuidâts di pre 'Zef Cjargnel.
A la fin de funzion al è previodût un intervent dal prof. Remo Cacitti, docent ae Universitât di Milan.
Tal dopomisdì prin di messe e je convocade une riunion di Glesie Furlane “La riunion le fasìn par fâ une riflession su ce che pre Toni al à fat e lassât a Glesie Furlane e par resonâ sul avignî de nestre Associazion cumò che lui nol è plui: o puartarìn indevant dut ce che lui al veve fin sul ultin progjetât cun nô” al declare il dean Zuan Pieri Biasat.
Pre Toni Beline (66 agns) al è mancjât ai 23 di Avrîl dal 2007 a Visepente, dulà che al jere rivât tal 1982.
6 commenti:
- Renzo Tondo ha detto...
-
Pre' Toni al'è pardabon staat un grant.... io mi impensi la luciditaat di analisi fin dai prins agns sopo il taremot cuant cal vegnive a cene tal gno ristorant cui siei "discepui" e a disegnavin la glesie furlane cai sarès plasuut meti adun..... a l'ere di une inteligjence disacrant!
(oviamenti.... non simpri condivisibil, almancul da part mee, però simpri stimolant)
- 26/5/07 23:59
- Christian Romanini ha detto...
-
Sul MV di martars ai 8 di Mai
pagjine Marilenghe par cure de Societât Filologjiche Furlane
CUN PRE TONI SI DISTUDE UNE LÛS
di CHRISTIAN ROMANINI
Il Friûl al è plui puar: ai 23 di Avrîl dal 2007 pre Toni Beline al à lassât cheste vite terene par lâ incuintri al Signôr. Cun se, come che al à dit ancje il Bons. Pieri Brollo, al veve un passepuart sigûr pal paradîs: la traduzion de Bibie par furlan. Ma no dome. Nassût ai 11 di Fevrâr dal 1941 a Vençon, al veve za di piçul cognossût il misteri de fede e la sô vocazion, fuarte e profonde lu veve puartât frut in Seminari, cuintri dutis lis dificoltâts, ancje economichis, che a semeavin no volê permetii di cjapâ la sô strade. La infanzie e la formazion tal Seminari lu àn fat scuintrâ cu lis regulis di un sisteme, che mâl si adatave a un spirt fin e critic come il so. Cheste esperience i à fat scrivi un dai siei libris che plui a àn scjassât la gjerarchie clericâl furlane e che i à costât no pôcs problemis, fin al ritîr dal libri che in pôc timp dopo de publicazion no si lu à plui cjatât tes librariis. Come che al à dit il Vescul emerit Bons. Alfredo Battisti vie pal funerâl dai 25 di Avrîl «il so stîl polemic e jere la risulte di un amôr deludût» no de fede e de glesie, ma dal sisteme in se, masse voltis plui atent ai siei ecuilibris internis che no ae cure des animis de int. Int che in grant numar e à volût saludâlu, jemplant la Glesie e la place di Visepente cuntune comozion straordenarie. Come che straordenari al jere lui, ancje se plui di cualchidun al preferive tignilu intun cjanton. Ma nol è mai stât sbandonât ni dai siei amîs e ni dai siei parochians. Lu àn testemoneât in tancj e cu lis sôs ultimis parochiis di Visepente e Vilevuarbe, in chê dì dal funerâl, dopo 25 agns di cuant che pre Toni al veve lassât la Cjargne, e jere ancje la int di Treli, Val e Rualp, che no àn dismentât chel predi rivât cussì zovin tai lôr paîs, ma che al à savût dâur une grande dignitât. Come ducj i oms cun dotis gjeniâls e ecezionâls che mâl si adatin dentri dai confins de normalitât, spes al jere stât definît «discomut», ma il patrimoni che pre Toni al lasse al Friûl al è inestimabil. «Al pâr scuasit un segnâl che l’ultin so libri La fatica di essere prete (Biblioteca dell'Immagine) al sedi jessût juste 4 dîs dopo de sô muart, metint adun e voltant par talian une schirie di intervistis che al veve fat par Video Tele Carnia: cetant che o vin vût di insisti e sfuarçâlu par publicâ un libri par talian – al dîs Marino Plazzotta, curadôr di cheste publicazion che e rapresente il so testament spirituâl». Nol à rivât a viodilu publicât, come che nol à rivât a viodi autorizât il Messâl par furlan, un altri cjapitul impuartant te sô lungje opare a pro de lenghe furlane, che pre Toni al à difindût e valorizât come pôcs. Sul mensîl La Patrie dal Friûl tal so prin editoriâl, ricuardât di Zuan Pieri Biasat vie pal funerâl, tal dicembar 1978 al scriveve: «O sin furlans di lenghe furlane, che a son convints di fâ part de nazion furlane. Che al è come dî che o sin un popul, une etnie, une nazion, che dopo tancj parons che a àn balinât di chestis bandis dilunc i secui, cumò di cent agns indaûr o sin cjapâts dentri tal tramai dal Stât talian». Se come che si lei tes scrituris, «la semence, par sflurî e dâ pomis, e à di murî», la sperance plui grande e je che ce che pre Toni al lasse su cheste tiere nol sedi dome un ricuart, ma al permeti al popul furlan di no dismenteâ il so esempli rivant a puartâ indevant la bataie che chest grant furlanist al à combatût dute une vite a pro de nestre lenghe e de nestre identitât.
- 28/5/07 16:59
- Christian Romanini ha detto...
-
Glesie Furlane
Comunicât pe stampe
Lis Pentecostis te memorie di pre Antoni Beline
Il grup di Glesie Furlane si è tornât a cjatâ te sô sede simboliche di Vençon.
Lu à fat Domenie ai 27 di Mai, te dì des Pentecostis.
Al jere il prin incuintri dopo de muart di pre Antoni Beline e e je stade la ocasion par rifleti su lis prospetivis e l'avignî de Associazion culturâl che e met adun predis e laics. Vie pe riunion dal dopomisdì al è stât marcât il rûl di pre Antoni Beline, tant che pont di riferiment de culture e societât dal Friûl. Il diretîf al à confermât tant che Dean Zuan Pieri Biasat e segretari pre Tonin Cjapielâr. Invezit, il gnûf vicepresident di Glesie Furlane al è bonsignôr Roberto Bertossi di Vençon. La linie de associazion e je chê de continuitât sedi tai apontaments mensîi a Vençon sedi tal impegn pe realizazion di cunvignis.
Finide la riunion, aes 7 sore sere e je tacade la messe grande in chel domo, li che pre Antoni Beline o, come che lu cognossevin a Vençon, “pre Pieri Massangat” al è stât batiât e al à scuviert la sô vocazion di predi.
Une atmosfere indescrivibil e à invuluçât lis tantis personis che a àn jemplât la glesie, li che intune grande solenitât e partecipazion emotive al à celebrât la messe bonsignôr Roberto Bertossi. Cun lui a àn concelebrât 14 predis; il cjant al è stât compagnât de corâl di Guart “Rosas di Mont” direte dal mestri pre 'Zef Cjargnel.
Finide la celebrazion, a son stadis puartadis dôs testemoneancis di bande de int: Cristian Liberale, un zovin di Visepente, al à ricuardât i agns passâts dongje di pre Antoni, e il prof. Remo Cacitti, docent di storie des origjins dal Cristianesim ae Universitât Statâl di Milan, al à disvilupât lis liniis de valence umane, culturâl, religjose e la grande dimension profetiche di pre Antoni.
Da pît de celebrazion a son stâts ancje ricuardâts i prossims apontaments. Sabide ai 30 di Jugn e sarà une cunvigne a Glemone par rifleti su la opare culturâl di pre Antoni.
Ma il moment plui alt al sarà domenie ai 15 di Lui cuant che Glesie Furlane e celebrarà la messe dai Sants Ermacure e Fortunât te basiliche mari di Aquilee.
Come che al declare il segretari di Glesie Furlane “I sorestants de Diocesi a vevin imprometût par cheste fieste la presentazion dal Messâl Roman par Furlan, ma i Vescui a rivaran a Aquilee scjassant lis mans. Di fat il messâl al è blocât te segretarie de Conference Episcopâl Taliane (Cei) a Rome. Un at dispotic, une grande injustizie viers la nestre glesie e popul. Glesie Furlane, continuant te memorie e tal spirt di pre Antoni, tradutôr de Bibie e dal Messâl, si impegne a cjaminâ su la strade che lui al à segnade par une gnove glesie plui evangjeliche e pal ben dai furlans”.
- 29/5/07 22:21
- thermonuke ha detto...
-
Dipo ma ti anin fat un clisteri di aghe sante?
- 29/5/07 22:46
- Christian Romanini ha detto...
-
Thermo. mi semeial a mi o tu fevelis un pôc masse di clisteris... sêstu pratic?
- 29/5/07 22:56
- thermonuke ha detto...
-
parce erie une batude che ti vevi za fat?
Dut cas no soi pratic.
O voi dal cuar vonde regolar, anzit, di plui...
lasse inmo picjat el casco sul manubri de moto conche tu le parchegjs e ti doj le dimostrazion pratiche :-)
- 29/5/07 23:01


text:
Il cine al è nassût in France, lu savìn ducj, e dopo e je vignude la Americhe cui siei atôrs famôs in dut il mont. Ma ce saressie stât dal cine se al fos nassût in Friûl? Se invezit di Auguste e Louis Lumière a fossin stâts i fradis Gusto e Vigji Lusôr a inventâlu e invezit di viodi une scrite zigant su la coline di Hollywood le viodessin su chê di Sant Denêl? Alore sì che il cine al sarès lât di une altre bande.
Provait a pensâ ai films di amôr, chei cun chei dialics che a son dute une poesie: pratiche come che e je la int furlane, la trame e sarès finide in cinc minûts: “Mandi, jo o soi Toni”, “Mandi, Toni, jo o soi Marie”, “Âstu voie di sposâmi?”, “Sì”, “Bon, alore o voi a fevelâ cul predi e no stin a fastidiâ tant”.
No larès miôr cui films di catastrofis e di disgraciis, come aluvions, taramots e invasions alienis: cualsisei il disastri, prin de fin dal prin timp i protagoniscj a varessin bielzà cjapât i beçs dal guvier e tirât sù dut come che al jere prime, e vie di gnûf a vore come se nol fos sucedût nuie.
No stin nancje a fevelâ dai films di orôr, che un furlan no si fâs mai spaventâ di nuie: se i rive un zombi in cjase, i ufrìs un pôc di pan e salam e ducj amîs.
L’unic gjenar di film furlan che i rivi un pôc a imagjinâmi al è il western. Naturalmentri nol varès podût clamâsi cussì, stant che il Friûl nol è a ovest (par inglês “west”, n.d.r.) ma ben a nord est. E cussì, invezit dai “spaghetti western”, o varessin vût i “broade e muset north eastern”. E il protagonist (plui che un cow boy,
un fantat des vacjis) dut il dì a cirî di domâ il tratôr e cence nuie di sparâ fûr che doi sacraments; a fin de zornade al sarès lât no tal saloon, ma tal bar in place, e li intun moment il western al sarès deventât un film di spionaç, cun dutis lis cjacaris che si saressin sintudis.
Invezit, no rivi tant a figurâmi in version furlane i fantasy, cundut che la Cjargne e à une lungje tradizion di contis di striis e di sbilfs. Ma cuant che o scomenci a pensâ a creaturis di fantasie furlanis, mi vegnin tal cjâf nome i siet nanui che a cjantin “o nin, o nin, o nin a lavorâ”, e cussì, invezit di un film fantasy, o varessin la flabe di Blancjenêf.
No, nol è nuie ce fâ: il cine nol podarès jessi nassût in Friûl. Se al fos cussì, al sarès restât simpri compagn di cemût che lu vevin inventât: cence peraulis, che tant no coventin, e blanc e neri come l’Udin.
Bete di Spere
AI 32 DI MAI. “Udinwood”............
Il cine al è nassût in France, lu savìn ducj, e dopo e je vignude la Americhe cui siei atôrs famôs in dut il mont. Ma ce saressie stât dal cine se al fos nassût in Friûl? Se invezit di Auguste e Louis Lumière a fossin stâts i fradis Gusto e Vigji Lusôr a inventâlu e invezit di viodi une scrite zigant su la coline di Hollywood le viodessin su chê di Sant Denêl? Alore sì che il cine al sarès lât di une altre bande.


text:
Sabide ai 29 di Setembar 2012, prenotazions dentri dai 20 di Setembar
Come ancje l’an passât, cun pre ‘Sef o visitarìn: prin di misdì il Stift benedetin di Millstatt e la glesie paleocristiane di Laubendorf; dopomisdì il sît archeologjic sul Magdalensberg.
Si partìs as 8 di Vençon dal plaçâl des Scuelis; si guste tal ristorant di Caruline sul Magdalensberg; si torne cul lâ a mont dal soreli tor 7 di sere. Si larà a spindi sui 50€ (a pullman complet). Par prenotâsi telefonâ a pre ‘Sef (0433 60358) o a pre Roman (0432 956010; 333 6708704) o a pre Roberto (0432 985032; 349 8024017) dentri di joibe 20 di Setembar. ■
Redazion


text:
No podeve jessi relegade dome a petizions e scrits. Si scugnive realizâ alc che al restàs a future memorie di ducj. E par chest, al tocje ringraciâ il zovin regjist furlan Giulio Squarci che al à vût la idee brilante di cheste produzion. O stin fevelant dal documentari “I Custodi dell’acqua-La Carnia si ribella”, une opare di sessante minûts che e à il valôr e il presi di une testemoneance storiche su une des bataiis plui sintudis dai cjargnei tai ultins agns. Un filmât, chel presentât in anteprime a metât di Març a Çurçuvint, che al fâs prese subit pe cualitât cetant alte des sôs imagjins, in gracie di une cure maniacâl dai detais des ripresis. In dut chest, si inserissin in maniere perfete lis vôs di vecjos e zovins che a contin cence tancj sgherlifs i cuintrisens di dut il percors che, planc a planc, al à puartât ae centralizazion dal servizi idric in mont. Il biel al è che tra i pinsîrs e lis rasons da la int, il documentari al lasse il timp par rifleti, cul jutori di senaris un grum evocatîfs, fats dal cidin des monts, dal rumôr de ploie o des sofladis dal aiar. Un film che al partìs di lontan, dal 2009, cuant che ancje in Cjargne si à tacât a gjavâ ai comuns la gjestion des aghis, dai acuedots e des fognaduris, par fâ nassi une societât comprensoriâl clamade a cjapâ in man dut il sisteme dal servizi idric integrât.
E di senari in senari, di borc in borc, Squarci al osserve, al regjistre, al fâs cjacarâ e sfogâsi, al ten iniment dutis lis manifestazions che a son stadis fatis in chei agns di bande dai diviers comitâts dal teritori nassûts pe ocasion, di Paluce a Tumieç, dulà che la int e je lade pe strade e in place par denunziâ une situazion simpri plui mal sopuartade.
A dut chest, si tache la conte de bataie nazionâl cuintri la privatizazion da la aghe che e à puartât al referendum dal Jugn 2011, cuant che plui di 27 milions di talians a son lâts a votâ par pretindi che la aghe, ben comun, no vegnis svendude. No je stade dismenteade nancje la vuere che, in particolâr, trê piçui comuns de Cjargne, Çurçuvint, For di Avoltri e Liussûl, a àn provât a combati par podê continuâ a gjestî in propri il servizi idric dai lôr citadins, dimostrant di podê rivâ a tignî bassis lis boletis da la aghe che, invezit, di dutis chês altris bandis a jerin cressudis ancje dal 400 par cent.
Un filmât che dal sigûr al varà sucès, che al dovarà jessi fat zirâ pes scuelis e pai paîs e che o sperìn che al coventi par evitâ che la aghe de mont e finissi in maniere definitive intes mans dai forescj. ❚
David Zanirato
I vuardians da la aghe............
No podeve jessi relegade dome a petizions e scrits. Si scugnive realizâ alc che al restàs a future memorie di ducj. E par chest, al tocje ringraciâ il zovin regjist furlan Giulio Squarci che al à vût la idee brilante di cheste produzion. O stin fevelant dal documentari “I Custodi dell’acqua-La Carnia si ribella”, une opare di sessante minûts che e à il valôr e il presi di une testemoneance storiche su une des bataiis plui sintudis dai cjargnei tai ultins agns. Un filmât, chel presentât in anteprime a metât di Març a Çurçuvint, che al fâs prese subit pe cualitât cetant alte des sôs imagjins, in gracie di une cure maniacâl dai detais des ripresis. In dut chest, si inserissin in maniere perfete lis vôs di vecjos e zovins che a contin cence tancj sgherlifs i cuintrisens di dut il percors che, planc a planc, al à puartât ae centralizazion dal servizi idric in mont. Il biel al è che tra i pinsîrs e lis rasons da la int, il documentari al lasse il timp par rifleti, cul jutori di senaris un grum evocatîfs, fats dal cidin des monts, dal rumôr de ploie o des sofladis dal aiar. Un film che al partìs di lontan, dal 2009, cuant che ancje in Cjargne si à tacât a gjavâ ai comuns la gjestion des aghis, dai acuedots e des fognaduris, par fâ nassi une societât comprensoriâl clamade a cjapâ in man dut il sisteme dal servizi idric integrât.


text:
Prin travuart impuartant pal concors internazionâl Estroverso: e tache di fat la cuinte edizion dal Premi di traduzion di oparis leterariis pe infanzie, ineditis in Italie, des lenghis de Europe dal Est, selezionadis an par an, al talian e al furlan. Lis lenghis sieltis par cheste edizion 2011 a son: il lituan, il sloven e l’ongjarês.
Tal proponi i autôrs si ten cont di chei contemporanis che a scrivin oparis par fruts e che a podaressin jessi interessants pal marcjât editoriâl talian, soredut se a àn vût ricognossiments e premis a nivel nazionâl e internazionâl.
Il tiermin pe presentazion dai lavôrs di traduzion al è fissât ai 30 di Novembar dal 2011.
A vignaran ricognossudis meritevulis, cuntun premi economic di 1.000,00 euros par ogni lenghe, lis traduzions rivadis dentri i tiermins e judicadis di une Zurie metude adun di pueste.
Il concors ESTroverso e je une iniziative pensade e poiade de Aministrazion Comunâl di Tavagnà vuidade dal Sindic Mario Pezzetta; e à vût ancje il patrocini di ents regjonâi impuartants come la Regjon F-VJ, la Universitât dal Friûl, la Provincie di Udin, la Associazion Linguestpress, la Agjenzie Regjonâl pe Lenghe Furlane (Arlef) e la Societât Filologjiche Furlane.
Par vê plui informazions cjalait sul sît internet comunâl www.comune.tavagnacco.ud.it (sezion PROGJETS)
REDAZION
ATUALITÂT – Estroverso al fâs 5............
Prin travuart impuartant pal concors internazionâl Estroverso: e tache di fat la cuinte edizion dal Premi di traduzion di oparis leterariis pe infanzie, ineditis in Italie, des lenghis de Europe dal Est, selezionadis an par an, al talian e al furlan. Lis lenghis sieltis par cheste edizion 2011 a son: il lituan, il sloven e l’ongjarês.


text:
✒ par cure di Pablo Gortan e Dree Venier
(Traduzion di Carli Pup)
Maestôs, il tarondit Buck Mulligan al rivà sù de buse des scjalis, in man un cit di sbrume cuntun spieli e un rasôr incrosâts parsore. Une vieste di cjamare zale, dispeade, si moveve lizere su lis sôs spalis tal aiarin de buinore. Al jevà adalt il cit e al intonà:
– Introibo ad altare Dei.
Fer, al scrutinà jù tal scûr de scjale a cai e al vosà ruspi:
– Ven sù, Kinch! Ven sù, spaurôs di un jesuit!
Al vignì indenant solen e al montà sù sul splaç di tîr taront. Al zirucà e, seriôs, al benedì trê voltis la torate, la tiere dulintor e lis monts che a jerin daûr a sveâsi. Po, lumât che al veve Stephen Dedalus, si pleâ de sô bande e al segnà crôs sveltis tal aiar, sgrasaiant e niçulant il cjâf. Stephen Dedalus, sustât e insumît, al poià i braçs su la cime des scjalis e al cjalà frêt chê muse che sgrasaiant e niçulant lu benedive, ecuine in dute la sô lungjece, e chei cjavei clârs no taiâts, sgrisulîts e di un colôr rôl smavît.
Buck Mulligan al cucà un lamp sot dal spieli e po al taponà daurman il cit.
– Tornìn tai lozaments! al disè sevêr.
Cun ande di predicjadôr al zontà:
– Cheste, miei cjârs, e je la vere Cristine: cuarp e anime e sanc e plaiis. Musiche lente, par plasê. Sierait i voi, siôrs. Un moment. Cualchi fastidi cun chei corpuscui blancs. Ducj cuancj cidins.
Al olmà dulintor adalt e al fasè une lungje lente sivilade di riclam, po si fermà un lamp come imbarlumît, i dincj blanc e regolârs che a slusivin ca e là di aur. Crisostom. Dôs siviladis fuartis e sclendaris a rispuinderin te calme.
– Grazie, amì! al vosà ferbint. Avonde cussì. Distache la curint, se no ti displâs?
Al saltà jù dal splaç di tîr e, tirant dongje des gjambis lis pleis balarinis de sô viste di cjamare, al cjalà seriôs il so spetatôr. La muse plene ombride e la dure gramule ovâl a ricuardavin un prelât, protetôr des arts te Ete di Mieç. Cuiete, sui siei lavris, si vierzè une plasinte bocje di ridi.
___________________________
Il libri e l’autôr
L’Ulysses al è dal sigûr il lavôr plui innomenât dal irlandês James Joyce (1882-1941), un dai scritôrs plui impuartants dal secul XX. Scrite jenfri 1914 e 1921, la opare si davuelç a Dublin dute tune zornade sole e si svilupe su 18 cjapitui, ognidun che al riclame un episodi de Odissee, une specifiche tecniche leterarie, un colôr e une sience o art. Test di riferiment dal modernisim, l’Ulysses al propon chê cure pe peraule, chei riclams simbolics, storics e leteraris, chel ûs massîf dal flus di cussience che a saran po estremizâts in Finnegans Wake. Tai siei tescj – che a cjapin dentri ancje Dubliners e A Portrait of the Artist as a Young Man – a vegnin fûr a clâr lis sôs critichis ae societât irlandese contemporanie e ae glesie catoliche.
_______________________________
Il tradutôr
Ospit di chest Scomençâts par furlan al è Carli Pup. Nassût tal 1973, di cuasi 20 agns al lavore te redazion di Radio Onde Furlane, in plui di colaborâ cun variis rivistis (La Patrie dal Friûl, La Comugne, Gnovis Pagjinis Furlanis, Segnâi di lûs) e di curâ il blog Internazionalitari. Si interesse di storie furlane, narative popolâr e nazionalitâts minorizadis. Di chescj interès a nassin il Diari di Bobby Sands (Kappa Vu, 2001), Memoriis platadis. Olmis di storie te narative popolâr furlane (El Tomât, 2007), 1511. Il Friûl de Joibe Grasse (Serling, 2011), e i trê libruts de golaine Tieris Antighis Peraulis Incjantadis (Lenghis dal Drâc, 2015). Di agns al lavore ancje tal cjamp des traduzions in lenghe furlane. Al è un dai colaboradôrs dal blog leterari ConteCurte.